बीयू : भर्ती के लिए बदले विभागों के नाम, आयोग ने शुरू की जांच
बरकतउल्ला विश्वविद्यालय ने वर्ष 2014 में विभागों के नाम अंग्रेजी वर्णमाला के अनुसार बदलकर टीचिंग स्टाफ के खाली पदों पर भर्ती की थी। विवि ने प्रौढ़ एवं सतत शिक्षा विभाग और इंस्टिट्यूट ऑफ ओपन एंड डिस्टेंस एजुकेशन के पदों को रोस्टर में शामिल ही नहीं किया। विवि के इस कदम से रोस्टर का पूरा स्वरूप ही बदल गया था। इस खुलासे के बाद विवि की मुश्किलें बढ़ गई हंै। मप्र राज्य अनुसूचित जनजाति आयोग ने गड़बड़ी की छानबीन शुरू कर दी है। शनिवार को बीयू के रजिस्ट्रार डॉ. यूएन शुक्ला ने वर्ष 2014 में हुई भर्तियों के लिए तैयार रोस्टर के साथ ही प्रस्तावित भर्तियों के लिए तैयार रोस्टर का लेखा-जोखा प्रस्तुत किया।
आयोग में हुई शिकायत में यह आरोप लगाया गया है कि विवि ने वर्ष 2014 में हुई भर्तियों में कुछ विभागों के नाम ही बदल दिए थे। मसलन, जूलाॅजी एंड एप्लाइड एक्वाकल्चर विभाग का नाम बदलकर एप्लाइड एक्वाकल्चर एंड जूलाॅजी कर दिया गया था। वहीं बायोकेमेस्ट्री एंड जेनेटिक्स विभाग का नाम जेनेटिक्स कर दिया गया। आयोग के अध्यक्ष नरेंद्र मरावी के अनुसार रजिस्ट्रार को अगली सुनवाई के लिए 17 अप्रैल को फिर से बुलाया गया है।
hin_Deva hin_Deva hin_Deva